
REVERENDI PATRES ET FRATRES 


IN CHRISTO CARISSIMI, 


P. X. 

Est hoc fere usu receptum, ut novus Praepo- 
situs Generalis decretis Congregationis, quae 
pro munere suo cum universa Societate quam- 
primum communicare tenetur, pauca tantum 
verba praemittat postea filios suos uberioribus 
litteris allocuturus. Cum vero ea, quae a Congre- 
gatione XXVI primo anno saeculi a restituta 
Societate secundi nuperrime sunt statuta, prae- 
cipuo quodam pondere atque gravitate existant, 
cumque praesertim rerum temporumque con- 
ditiones sint plane singulares, hanc statim oc- 
casionem arripiendam censui, Reverendi Patres 
ac Fratres in Christo Carissimi, vos paulo longius 
alloquendi, ut et cordis mei desiderio et novi 
muneris officio pro viribus satisfacerem. 

Liceat mihi igitur hac epistola aliquanto fusius 
agere de praecipuis recentium decretorum argu- 
mentis, quae simul, non sine peculiari divinae 
Providentiae dispositione, monita nostris tem- 
poribus aptissima continent nobisque patefaciunt, 
quibus potissimum rebus opera nobis navanda 
sit, ut mediis in procellis hujus miseri mundi 
universum corpus nostrae minime Societatis 
« conservetur, et gratia divina aspirante in bono 

8uo statu et modo procedendi ad Dei et Domini 


nostri gloriam crescat ».!) 


* 
* * 


Sicut ipsa Congregatio sub auspiciis Reginae 
Societatis die 2 Februarii fuerat inchoata, ita post 
electiones peractas ab eadem BB. Virgine Maria 
principium factum est et «tanquam felix laborum 
initium » Patres omnes acclamantes statuerunt, ut 
instauratio festi Purissimi Cordis Deiparae Vir- 
ginis a Sede Apostolica opportuno tempore 


peteretur.?) o. 
Caetera autem decreta legem ferentia in 


quatuor veluti genera dividuntur: quorum duo 
gubernationem externam spectant,?) septem de 
Instituto agunt,)) de doctrina et studiis duo,^) 


!) Const. p. IX, c. 6, n. 1. gum 
?) Decr. 6: de petenda instauratione festi Purissimi Cor- 


dis B. M. V. 

3) Decr. 8: Statuum Foederatorum Americae Septentrio- 
nalis Provinciis proprius Assistens decernitur; decr. 10: Uni- 
versitas Gregoriana singulari curae Praepositi Generalis commen- 
datur. 

*) Decr. 11: statuitur, ut, Jus nostrum recognoscatur ; decr. 
19: simpliciores definiuntur normae in ordinis praerogativa 
deferenda Professis; decr. 18: de suffragationibus in Congre- 
gregationibus Provincialibus, si quando de mutandis Constituti- 
onibus vel Decretis agatur; decr. 14: de avertenda non recta 
interpretatione decreti 5 Aug. 1913 a S. Congr. de Religiosis 
lati; decr. 15: principia quaedam ad paupertatem sancte ser- 
vandam; decr. 10: transmarinae Provinciae caeteris Provinciis 
aequiparantur; decr. 17: de potestate Praepositi Generalis 
Provinciam aliquam ab una ad aliam Assistentiam transferendi. 

5) Decr. 18: Societatis Jesu adhaesio monumentis ponti- 
ficiis, quibus Modernismus exploditur; decr. 19: de doctrina 
S. Thomae fovenda. 

duo item de operibus Apostolicis.) Non de- 
est tamen, ut cuivis paulo diligentius rem con- 
sideranti patebit, mira quaedam in tanta rerujn 
varietate unitas, quasi vestigium divinae illius 
Sapientiae, quae Patres Congregatos, sive con- 
sclos sive inscios, ad fines beneplaciti sui diri- 
gere dignata est, Etenim duo in iis prae caeteris 
manifesta sunt: desiderium Societatis magis ma- 
gisque urgendi animorum atque mentium inter 
suos unionem et voluntas vindicandi, quantum- 
libet mutatis temporum conditionibus, Instituti 
nostri spiritum illibatum ejusque studium effi- 
caciter promovendi. 

Ut enim a mutua unione incipiam, quo alio 
quam ad membrorum inter se. et cum capite 
conjunctionem spectant decreta de externa guber- 
natione et de studiis et de ministeriis Apostoli- 
cis? Id se praesertim intendisse, cum novam 
Americae Assistentiam conderet, Congregatio in 
ipso decreto claris verbis declaravit. Universi- 
tatemn quoque Gregorianam, antiquum nostrum 
Collegium Romanum, ideo singulari Praepo- 
siti Generalis curae commendatam voluit, quo 
facilius magistros sociosque scientiae nobili- 
tate atque religiosae vitae laude praestantissi- 
mos ex varüs Provinciis ad se alliciens non 
tantum suis alumnis educationem quam perfec- 
tissimam secundum Institutum nostrum et finem 
a S. P. Ignatio in Constitutionibus propositum 


!) Decr. 20: de Marianis Sodalitatibus efficacius in dies 


. promovendis; decr. 21: de Apostolatu Orationis omni ope con- 


fovendo ac propagando. 

impertire, verum etiam aliorum Collegiorum 
Societatis universae exemplar et specimen ad 
imitandum existeret. Decreta porro de studiis non 
ad eadem disponenda atque ordinanda primo et 
directo tendunt, qui decretorum de studiis in 
Congregatione penultima erat finis, sed A postoli- 
cum illud inculcant, quod in Constitutionibus 
quoque commendatur: «Idem sapiamus, idem 
dicamus omnes »: ut nimirum hinc a falsis horum 
temporum, modernistarum inprimis, placitis nostri 
abhorreant, inde vero S. Thomam Aquinatem 
proprium doctorem secundum Instituti et SS. 
Pontificum praecepta sectentur iisque doctrinis 
fideliter quoque inhaereant, quae in Societate 
receptae sint et nomine totius Societatis defensae 
olim fuerint. Eundem denique finem consequuntur 
decreta de Apostolatu Orationis et de Congre- 
gationibus Marianis, ut nostri omnes consimili 
ratione Christi fideles sub vexillis SS. Cordis 
Jesu et BB. Virginis Mariae congregatos ad sol 
darum virtutum perfectionem et zelum Aposto- 
licum pro ratione sul status exercendum con- 
ducant. 

Itaque clarissime apparet Patres Congregatos 
intimo animo persensisse in hoc tempore nihil 
magis necessarium esse quam ut Societatis filii 
arctissime. inter se conjungerentur, voluntate qui- 
dem in obtemperando superioribus, doctrina in 
excolendis scientiis, opere in sacris ministeriis 
exercendis, Cum autem hujus unitatis vinculum 
et vis et forma sit sola illa charitas, qua quisque 
nostrum seipsum perficere conatur sicut Pater 

noster coelestis perfectus est, in cujüs natura 
omnia unum sunt, quamque Christus Dominus 
noster discipulis in ultima coena expoposcit, «ut 
omnes unum essent»,!) fas est credere non sine 
SS. Cordis Jesu afflatu atque instinctu factum 
esse, ut Societas ad mentium animorumque con- 


cordiam denuo invitaretur. Nos igitur, Reverendi 


Patres ac Fratres in Christo Carissimi, divinae 
huic invitationi obsecundantes virtutem illam 
«Socletatis amoris» quasi propriam iis modis 
promovere impense studeamus, quos S. Ignatius 
in Constitutionibus efficacissimos reputavit. ?) 

« Quaedam ergo ex parte subditorum, quae- 
dam ex parte superiorum, quaedam ex utro- 
rumque parte juvabunt,. » ?) 

Subditi quidem sint et esse velint non 
«magna turba», quae, vitiis haud bene domitis, 
«ut ordinem non fert, ita nec unionem» sed 
« gens electa» veris virtutibus ornata, nec 
tantum veris, sed etiam solidis, nec tantum 
solidis, sed etiam perfectis. * Ante omnes autem 
virtutes alias hic a S. Patre Nostro nomi- 
natur vera illa obedientia, quae in Societate 
«semper in suo vigore conservanda est »,5*) ut 
hoc «obedientiae vinculo » subditi cum suis 
immediatis superioribus, hi cum suo Praeposito 
Provinciali, hic denique cum Praeposito Generali 
libenter devinciantur. « Sic enim, subordinatione 
conservata, unio, quae in ea quam maxime 
consistit, aspirante gratia Dei conservabitur »*) 


| !) Joann. XVII, 21. ?) Const. p. VIII, c. 1. 59) ib. n. 1, 
4) ib. n, 2 et B. 5) ib. n. 8. *) ib. n. 4, 

et ordo hierarchicus, a S. Pontifice Religiosis tan- 
quam principium recti regiminis tantopere com- 
mendatus, in toto nostro procedendi modo eluce- 
bit. 

.Ex parte superiorum his duobus duo respon- 
dent. Primum enim perfectionis subditorum ips! 
magistri, ipsi custodes, ipsi quasi sponsores sunt. 
Unde et cautissimos se praebeant in candidatis 
admittendis. et in Scholasticorum animis effin- 
gendis quam diligentissimos, ne quisquam in nobis 
inveniatur, qui rerum spiritualium amantissimus 
non sit, vel cui non sit intime persuasum « illa 
interiora esse ex quibus efficaciam ad exteriora 
permanare ad finem nobis propositum opor- 
teat».!) — Alterum est «bona existimatio et 
auctoritas erga subditos, ita ut subditi sibi 
persuadeant suum superiorem scire, velle et 
posse bene ipsos in Domino gubernare ».!) Quae 
tamen paterna auctoritas stare non poterit sine 
illa benevolentia et modestia, mansuetudine et 
charitate, quae efficiant, ut filii «se potius ad 
dilectionem majorem quam ad timorem suorum 
superiorum possint componere ».9) | 

Ex parte denique superiorum simul et subdi- 
torum medium longe praecipuum «amor est 
Dei ac Domini Nostri Jesu Christi: cum cu- 
jus divina ac summa Bonitate, si superior et 
inferiores valde uniti fuerint, perfacile inter 
seipsos unientur».* Hoc igitur medio prae 
caeteris diligentissime utamur quod caetera 


T) Const. p. X, n. 8. ?) Const. p. VIII, c. 1, G. 9) ib. 
*) ib. n. 8. 

omnia eminenter in se continet; ad hujus amoris 
sedem et fontem, ad divinum Cor Jesu dico, 
avide properemus quotquot sumus Jesu socii. 
Ibi assidue commorantes contemplemur summae 
demissionis, charitatis, zeli pro gloria Dei et 
salute animarum aliarumque virtutum mira 
exempla et sine intermissione petamus cum S, 
Patre nostro cognitionem intimam Regis nostri, 
ut magis ipsum amemus eumque magis sequa- 
mur, Tunc enim fieri non poterit, quin inter 
nos quoque arctius in dies copulemur « per 
eundem illum amorem, qui a Deo descendens 
ad omnes proximos ac peculiari ratione ad 
corpus Societatis pertinget ».!) 

Quae quidem omnia cum tanti momenti sint, 
ui de his praecipue juxta mentem S. Patris nostri 
mn instructionibus domesticis sit agendum, ?) li- 
ceat mihi uni impedimento, quod imentium unio- 
nem aliquamdiu haud parum turbaverit, per au- 
thenticam declarationem fundamentum subducere 
et alterum, quod unioni animorum plurimum obes- 
se possit, saltem libere indicare. 

Cum enim ultimis hisce annis quzdam dubia 
exorta essent de S. Thomae doctrina nobis se- 
quenda et nonnulli censerent opiniones quasdam 
olim libere disputatas jam ab omnibus admitti 
debere, ut voluntati S. Sedis satisfieret, ex ipso 
Summo Pontifice reverentissime percontatus sum, 
ut mentem suam hac in re declarare vellet, Qui 
primum mihi, deinde coram omnibus PP. Assis- 


') Const. p. VIII, c. 1, n. 8. ?) Summ. 18; cf. Const. p. III, 
6. Ll, m. 21. 

tentibus, haec est professus, quae postea scrip- 
to etiam autographo confirmavit: !) Velle qui- 
dem se omnino, ut S. Thomae doctrinam se- 
queremur, at nullo pacto ut libertas opinandi 
restringeretur in iis quoque rebus et quaestio- 
nibus, de quibus disputaretur inter catholicos, 
et quae disputabiles essent, qualis esset e. g. dis- 
ceptatio de distinctione reali inter essentiam ef 
existentiam aliaque id genus, quae in deposito 
fidei nullo modo continerentur; timere se potius 
ne hac libertate praecidenda alae simul ingenio- 
rum inciderentur cum damno profundioris studii 
theologici. Immo in hujusmodi controversiis ipsius 
S. Thomae animum vere demissum commendandum 
esse, qui cum semel et iterum sententiam suam 
proposuisset, si alii etiamtunc ab illa dissentire 
persisterent, modeste tacere soleret. Quodsi theo- 
logorum princeps tam moderate se gereret, quid- 
ni ejus discipuli eandem moderationem serva- 
rent? Eum igitur imitari studerent; qui vero 
suas sententias aliis nimium obtruderent, eos os- 
tendere se a vera humilitate defecisse et facile 
charitatem laedere, quae prae omnibus in omnibus 
servanda esset, — Haec salutaria Summi Pontificis 
monita, profecto minime ambigua, si omnes fide- 
liter, ut fas est, secuti fuerimus, philosophia et 
theologia scholastica in scholis nostris, omnibus 
discordiarum atque inutilium dimicationum occa- 
sionibus remotis, duce S, Thoma, in dies ma- 
gis efflorebunt crescetque in Societate numerus 
praestantium doctorum, quorum vires omnes ad 


!) Documentum vide in appendice, 

utrumque finem Instituti nostri proprium, ad 
fidem inquam defendendam juxta ac propagan- 
dam, majori cum fructu conspirabunt. 

Alterum quoque periculum pro viribus de- 
pellere velim, quod Societati hac nostra praeser- 
tim aetate imminere videtur ex nationalismo illo 
moderno, qui vel corda fratrum ab amore aver- 
tere solet. Verum patriae amorem sane nemo 
est qui condemnet, cum et ipse Apostolus pro 
gente sua gnathema esse cupiat.!) Neque vero 
Societatem Jesu unquam aliter sensisse cum anti- 
qua tum nova ejus historia luculenter testatur 
et haec luctuosissima quae vivimus tempora So- 
cios bene multos, ubicumque bellum grassatur, 
vere heroica charitate et ipsis adversariis nostris 
plaudentibus suae quemque patriae succurentes 
quotidie cernunt. At hodie post repudiata Chris- 
tianae religionis sobria principia erroneae quae- 
dam doctrinae propagantur, quae, Deo sive post- 
habito sive neglecto, sedes natales patriaeque 
dulcedines ita tamquam ultimum finem et su- 
premam beatitudinem proponant, ut ne ab aeter- 
nis quidem justitiae charitatisque legibus violan- 
dis abhorreant et odium in exteras nationes pa- 
riant atque foveant, cum fraternam omnium in 
charitate unionem appetendam esse ipsa natura 
duce omnes homines agnoscant. Opus sane 
non est nostros contra effata tam falsa prae- 
munire, quae et fidei et ipsius rectae rationis 
principiis contraria toti generi humano, nisi 
tempestive resipiscat, perniciosissima sunt fu- 

1) Rom. IX, 8. 

tura, Siquidem autem hi errores undique ir- 
cumfusi a probis quoque catholicis spiritu quasi 
hauriuntur et aliquantum mitigati, ut fit, eorum 
animos specie boni seducunt, oportet, ut nos, 
vigiles almae Sionis, quae omnes sine discrimine 
Christi fideles suis moenibus complectitur, eos 
de insidiis praemoneamus, ne incauti et vel in- 
viti decipiantur. MR 

Non equidem ignoro in foliis, in libris, 1n 
doctis etiam cathedris et popularium oratorum 
pulpitis illud frequenter resonare, ejusmodi scita 
esse sanctissima eaque in dubium vocare nefas 
esse, tantaque id arrogantia asseverari, ut non 
pauci istas fallacias retundere vereantur, ne tam- 
quam patriae hostes maledica lingua carpantur. 
At quo audacius malum propagatur, eo fortius 
— ea sane fortitudine quae prudentiam et suavi- 
tatem non spernat — nos recta fidei rationisque 
principia cum scriptis tum sermonibus inculcare 
populis oportet: omnes filios esse unius Patris 
coelestis, ex eadem Matre Ecclesia Catholica or- 
tos, uno spiritu conjunctos in Christo Jesu Do- 
mino nostro, apud quem non est Judaeus neque 
Graecus, sed omnes unum sunt.) 

Quam divinam hominibusque tam salutarem 
doctrinam quo efficacius aliis praedicare possimus, 
instemus ipsi diligentius, u£ memores pro voca- 
tione ad Societatem Jesu nos omnia quae in mundo 
habebamus reliquisse, omnem inordinatum affec- 
tum erga patriam exuamus eamque diligamus « eo 
solum amore, quem ordinata charitas exigit, ut 


!) Gal. III, 98. 


qui, mundo ac proprio amori mortui, Christo 
Domino nostro soli vivamus ».!) Socii sumus 
et administri Illius, qui injusta eaque ignominio- 
sissima morte mundum redimens pro hostibus 
et interfectoribus suis orabat; membra sumus 
Societatis, cujus est « sine cujusquam offensione, 
quantum fieri potest, omnibus in Domino ser- 
vire »?) quaeque nos jubet omnes homines uni- 
versali amore in Domino nostro ita amplecti, 
ut parati simus ad vitam agendam in quavis 
mundi plaga, ubi majus Dei obsequium et ani- 
marum auxilium speratur.) Sancta et supra 
hanc infimam naturam sese extollens est haec 
vocatio nostra, quae nihil terrenum sapit, sed 
Spiritu Christi vivit, non gladio sed Crucifixi 
praedicatione mundum beare nos jubet. Cujus 
quidem naturae contrarium esse nostrum erga 
patriam amorem nefas est: sicut illa, ita hic spi- 
ritualis et supernaturalis sit necesse est, nisi veli- 
mus eum minime ordinatum esse, Deo minime 
acceptum, ideoque nec nobis ipsis nec patriae 
nostrae utilem, unioni autem inter universae 
Societatis membra haud leviter nocentem. 
Libenter profiteor inter horrida bellorum, quae 
aliquot Societatis quoque Provincias olim floren- 
tissimas depopulantur, dulcissimum mihi quotidie 
solatium afferri a Patribus Fratribusque, qui 
alii ex aliis iisque inter se pugnantibus genti- 
bus oriundi in vera tamen Christi pace tam 
fraterna invicem consuetudine utuntur, ut illam 


!) Ex. gen. IV, 7. ?) Const. p. VI, c. 3, n. 8. ?) Const. 
p. III, c. 2, G. 

sibi plane adipiscantur laudem, in monumenta 
historica relatam, qua primi Soci inclaruerunt, 
quippe qui ex variis nationibus sibi invicem 
infensissimis collecti cor unum tamen et anima 
una essent non secus ac si una omnibus patria 
fuisset. Sed neque deesse dicuntur indicia, ex 
quibus appareat principia falsi amoris erga 
patriam non omnino frustra conari aditum sibi 
in nostram Societatem patefacere. Deus avertat, 
Reverendi Patres ac Fratres in Christo Carissimi, 
ut antiqua illa sociorum consensio, quae proverbii 
locum per orbem universum obtinet, spiritu hujus 
mundi infecta aliquando labefactetur! Vigilemus 
igitur in orationibus, magis magisque in dies cauti 
simus; sed et fortiter ipsis initiis obstemus, ne 
hujus pestis vel levis halitus animos domosque 
nostras inficiat, neve tanta calamitas in Societatem 
nostram ingruat. «Nam profecto », ut verbis P. 
Claudii Aquavivae utar, « quaecumque tandem Sit 
partium disjunctio, caritas solum communis pars 
nostra erit et fervens ad Deum precatio pro omni- 
bus partibus. Divina, spero, Bonitas faciet, ut sin- 
guli pro sua virili reipsa demonstrare conentur, 
vigere adhuc in se sanctum illum spiritum, cum 
quo nata est et hactenus adolevit Societas ».1) 

In qua re ad hoc quoque attendamus, finem 
vocationis nostrae tam sublimem esse et vitae 
nostrae rationem à mundanarum rerum cura tam 
alienam, ut multa nobis interdicantur, quae ab 
alis etiam ecclesiasticis viris fieri recte possunt 
et interdum debent. Ne ergo commune Societatis 


!) In M. 8$. 

bonum in grave periculum adducatur, oneratur 
superiorum conscientia, ut quidquid politicam sa- 
piat aut verbo aut scripto publici juris fieri fortiter 
vetent; censoribus nostris, libellorum periodico- 
rum praesertim, auctor sum, ut epistolam a R, P. 
Vicario die 7 Novembris 1914 datam !) attente re- 
legant, quo fidelius executioni mandentur, quae 
ibi prudentissime praescribuntur; omnes denique 
nostros iterum iterumque obtestor, ut non tantum 
a rerum politicarum tractatione verum etiam 
« ab omni specie» politicae ?) hisce praecipue 
temporibus sese cohibeant. 


* 
* * 


Alterum quod singulari prorsus modo in Con- 
gregationis XXVI decretis eminet et urgetur 
est firma voluntas conservandi illibatum juxta 
Constitutiones, Societatis traditionem, ductum Ec- 
clesiae spiritum nostrae vocationis et promovendi 
ad hunc eundem finem studium Instituti. Huc spec- 
tat prae caeteris decretum de recognoscendis In- 
structionibus, Ordinationibus Generalium et Re- 
gulis, necnon Decretis et Canonibus Congre- 
gationum. Cujus recognitionis duplex ratio in 
ipso decreto indicatur: primum enim ea, quae 
legibus ecclesiasticis post Institutum editum latis 
fortasse non plane congruant, sive per con- 
venientem et circumspectam immutationem sive 
per obtentam dispensationem ad Ecclesiae men- 
tem sunt componenda; deinde oportebit aut si 
quae obsoleta videantur ea secundum monitum 


!) Acta Rom. 1916, p. 61. ?) Cong. V, decr. 47. 

ipsius S. Fundatoris ad mutatas aetatis — 
conditiones adaptare, quo melius « juvent ad 
procedendum in via incoepta divini obsequu 
juxta Instituti nostri rationem »,!) aut v 
dispersa et discrepantia sint ea quem — 
jungere et conciliare, quo faciliora omnibus J 
nostri studium et cognitio reddantur. 

Et quantopere quidem vocationis mt 
spiritus exigat, ut instituta nostra S. Sedis ene- 
placito plenissime respondeant, nemo est qui 
non videat, cum hoc ipsum omnium Ordinum 
religiosorum et singulari modo Societatis Jesu 
sit principium vitale. Sed et quarumdam legum 
nostrarum accommodatio, quam : Congregatio 
aggrediendam esse decrevit, menti et voluntati 
S. Parentis nostri estomnino consentanea; quando- 
quidem ipse praeter Constitutiones cum Decla- 
rationibus, « quae ad res immutabiles pertinent », 
alias quasdam ordinationes necessarias esse 
scribit, «quae diversis temporibus possint ac- 
commodari ».?) Quod historia Societatis luculenter 
confirmatur. Etenim non sine ingenti admiratione 
cernimus Constitutiones post quatuor fere sae- 
cula nihil detrimenti passas esse, non senulsse, 
immo, si pauca excipias minoris momenti vel 
in quibus ipsius Ecclesiae disciplina nonnihil 
est commutata, plane intactas remansisse et 
plenum adhuc vigorem ad vitam nostram secun- 
dum spiritum vocationis nostrae moderandam 
retinuisse. Vere «hic digitus Dei est»; hic S. 
Spiritus apparet ut S. Ignatio in condendis 

1!) Const. Prooem. n. 1. ?) Prooem: in Decl. 

Constitutionibus, ita Societati in Patris sui 
haereditate ^ vindicanda manifestus adjutor ! 
Decreta vero Congregationum et Ordinationes 
Generalium et similia partim quidem Consti- 
tutiones pro personarum rerumque necessi- 
tatibus magis declarant, partim autem varias 
pro variis temporum conditionibus leges statu- 
unt, quae natura sua mutabiles sunt et reapse 
non semel mutandae fuerunt. Etenim quam- 
quam in iis quoque principia pulcherrima Insti- 
tuti evoluta inveniuntur, interdum tamen fit, ut 
praecepta quibus principia ista olim sapientissi- 
me ad usum transferrentur, cum nostris tempori- 
bus minus conveniant, e. g. ubi de re familiari 
administranda agitur. Unde praeter alia hoc 
quoque periculum nascitur, ne cum modo obso- 
leto etiam spiritus abjiciatur, quem semper vi- 
gere et integrum servari omnino oportet, Ac- 
cedit quod procedente tempore ordinationes in 
magnum, decreta etiam in ingentem numerum 
excreverunt, cumque praeterea nova et antiqua 
interdum haud facile inter se componantur, 
Instituti cognitio a Sancta Sede, a S. Ignatio, 
ratione ipsa tantopere commendata !) difficilis 
redditur, nobis praecipue qui ad vitam Apostoli- 
cam vocati omnes agendi normas promptas ad 
manus habere debeamus. Quae hic breviter attigi 
ea satis ostendunt et quanti momenti sit decre- 
tum de juris nostri recognitione et quanti la- 
boris ejus exsequendi industria sit futura. Sed 


!) Cf. Gagliardi, De plena cognitione Instituti Societatis ' 
Jesu, Prooemium. 


— 18 — 


rcendum non est. Nemo unquam clarius 


bw pw internam charitatis 


Ju" » 

uam S. Ignatius intellexeri 1a. "- 
» amoris illius legem, quam 5S. Spiritus — 
et in cordibus imprimere solet potius quam u^ 


onstitutiones ad conservandam guber- 


externas C » ni 


nandam atque promovendam Societatem esse ac 
juturam !) et nihilominus tam multum. temporis 
ac laboris in conscribendis Constitutionibus con- 
sumere non dubitavit. Aequum ergo est nos quo- 
que summis viribus contendere, ut reliqua legis- 
latio nostra omnibus numeris absoluta sit et 
«nihil perfectionis quod divina gratia. consequi 
possimus in absoluta omnium Constitutionum 
observatione nostrique Instituti peculiari ratione 
adimplenda praetermittamus ».!) Quapropter ut 
primum exoptata pax mundo reddita fuerit, Patres 
rerum nostrarumsperitissimi collatis consiliis hoc 
opus grande suscepturi sunt ei S. Patre Ignatio 
omnibusque e Societate coelestibus faventibus 
intra aliquot annos perfecturi. - 

Ex parte autem nostra his Congregationis 
totiusque Societatis curis debitam vicem redde- 
mus, si ardeamus vero desiderio nos in dies magis 
nativo Instituti nostri spiritu imbuendi et utram- 
que vitam nostram, cum externam quae discipli- 
nam domesticam et operum Apostolicorum varie- 
tatem complectitur, tum -internam quam jugis 
cum Deo conjunctio et solidarum virtutum amor 
maxime constituunt, ad legum nostrarum normam 
diligenter conformare studeamus. Atqui ad hunc 
- finem nihil magis utile, nihil magis necessarium 
1) Prooem. Const. ?) Const. p. VI, c. 1, n. 1. 


est quam post librum Exercitiorum, qui fons est, 
alterum quoque librum non minus admirabilem, 
qui inde defluxit, ipsas inquam Constitutiones 
recta ratione commentari, ita ut Constitutiones 
similiter atque Exercitia spiritualia nobis fiant 
quam maxime familiares: illas enim horum ad 
vitam universi corporis et singulorum membro- 
rum applicationem non immerito quis dixerit. 
Recta autem ratio haec fere erit. Primum me- 
moria sunt retinenda ea quae singulis Consti- 
tutionum partibus continentur; idque eo facilius 
est, quod S. Pater noster ob hoc ipsum «ut 
memoria retineri possent » !) brevitati consulens 
librum rebus et sapientia illum quidem prae- 
divitem sed mole exiguum data opera composuit. 
Deinde intellectu singulorum sensum investi- 
gemus, omnium nexum inquirémus, pulcherri- 
mum praeceptorum monitorumque concentum 
mentis auribus auscultemus. Tum assidua conside- 
ratione interiorem spiritum sub verborum cortice 
latentem haurire conemur. Cum denique ad haec 
obtinenda profanum et theoreticum, ut aiunt, 
studium quantumvis impigrum minime sufficiat, 
accedant atque adeo praecedant et comitentur 
et sequantur pia ad Patrem luminum precatio 
generosaque operis exhibitio juxta illam S. Gre- 
gorii recta cognoscendi regulam: « quisquis ergo 
vult audita intelligere, festinet ea quae iam 
audire potuit opere implere ».?) Ut breviter 
omnia complectar, quo modo sunt conscriptae 


7) Prooem. in Const. decl. ?) Homil. in Evang. lib. II. 
hom. XXIII, 2 in Breviar, 

eo Constitutiones sunt meditandae: quippe quae 
vere dicl possint fructus laboris improbi et mul- 
tiarum precum aique mortificationum, in quibus 
vir prudentia et sanctimonia singularis per com- 
plures continenter annos indefessus perseveravit. 


Itaque cum S. Francisco Borgia, « quoniam mihi 


ad omnes sermo est, vehementer unumquemque 
hortor ac precor, ne sola lectione eorum, quae 
Constitutiones nostrae praescribunt, et admi- 
ratione divini spiritus atque ordinis, qui 1n 1psis 
elucet, contentus sit; sed multo magis incumbat 
in observationem, cum ab hac sola pendeat fruc- 
tus spiritualis et progressus, quem omnes op- 
tamus ».!) Sic, Reverendi Patres ac Fratres in 
Christo Carissimi, primus atque praecipuus juris 
nostri codex existet nobis fons in dies copiosior 
luminis et consolationis, ex quo sicut majores 
nostri spiritum genuinum Societatis id est, spiri- 
tum Apostolicum haurientes «per gloriam et 
ignobilitatem, per infamiam et bonam famam, ut 
seductores et veraces, sicut egentes multos autem 
locupletantes » ?) regnum Christi ad maiorem Dei 
gloriam et salutem animarum per orbem ter- 
rarum extendemus. 

Et hic advertendum est non esse eas codi- 
cem aridum: praeter leges ad Societatem regen- 
dam sapientissime conditas quam plurima monita 
ascetica continent mirae plane unctionis et pru- 
dentiae, quae succincte et clare monstrant viam 
rectam ad perfectionem nobis propriam a primo 


!) Ep. S. Francisci Borgiae, De mediis conservandi spiri- 
tum n. 7. ?)II, Cor. VI. 8. 10. 

ingressu usque ad supremum halitum, «ut in vita 
omnium et multo magis 


in morte Deus et Dominus 
N oster Jesus Christus glorificetur Ipsiusque bene- 
placitum impleatur et 


proximi aedificentur». » 
Cum ergo Congregatio postrema haec duo, 
unionem mutuam et studium Instituti, decretis 
plurimis Societati commendaverit, mihique moni- 
tis supremae hujus auctoritatis prae caeteris sit 
parendum, equidem, quamdiu Deus in hoc officio 
me retinuerit, animorum ac mentium conjunctioni 
fovendae quam maxima possum cura consulam 
fortique manu quidquid nocere possit propulsare 
enitar; amorem autem et cognitionem Instituti 
pro mensura gratiae, quam Deus propter bonum 
commune largitus mihi fuerit, promovere non 
desinam, memor Providentiam divinam nunc a 
nobis majorem contentionem et cooperationem 
postulare ad antiquum Societatis spiritum conser- 
vandum quam olim a majoribus nostris, cum 
primitiae spiritus vigerent. 

Finem huic epistolae imponere decet gratias 
Deo Optimo Maximo agendo pro beneficiis, qui- 
bus nos hoc ipso tempore liberaliter praevenit. 
Neminem enim nostrum latet, R. P. Vicarium 
post decessoris mei desideratissimi funus Congre- 
gationem Generalem tam dubiis in rebus indi- 
xisse ut ne diem et locum quidem nisi post 
diutinam deliberationem assignare posset. Atqui 
cum haud parum angeremur, ne teterrimo bello 
saeviente aut aliquot Provinciae Congregationem 
Provincialem cogere aut complures Electores 

!) Const. p. VI, c. 4, n. 1. 


itineri se committere non possent, providentissi- 
ma Dei miserentis ope factum est, ut constituto 
die BB. Virgini Purificatae sacro ex sex et octo- 
ginta Electoribus deesset nemo. Quanta deinde 
tranquillitate per sex hebdomadas dum tota fere 
circum Europa bello flagrabat, quam fraterna 
suavitate, quam mira consensione et electiones 
omnes peractae et gravissimae quaestiones discep- 
iatae et decreta pacifica lata sint, quotquot 
Eomae adfuerunt haud dubie animo gratissimo 
recordantur; complures Electores, in superioribus 
Congregationibus eodem munere perfunctos tes- 
tantes audivimus se ne in media quidem pace 
majorem unquam concordiam vidisse. Id nobis 
quidem per totum illud tempus et permagnae 
consolationi fuit et incitamento ad gratiarum 
actiones dilatato corde divinae Majestati persol- 
vendas, « a qua omne datum optimum et omne 
donum perfectum descendit». Cum autem, 
quod ex litteris undique advenientibus intellexi, 
per Electores in suam quemque provinciam re- 
versos Jam caeteri omnes hujus sancti gaudii 
participes sint facti, omnes quoque a novissimo 
tirone ad veteranum usque in hac Domini militia 
stipendia emeritum in divinis laudibus ita conso- 
ciari oportet, u& memores operum ac benefici- 
orum Ejus in Ipso spem nostram collocemus 
posterisque nota faciamus mirabilia Ejus.?) Hic, 
ut ex sacris litteris apparet, erat finis bene- 
ficiorum, quibus Dei gens electa fuit cumulata, 
hic iterum finis esse videtur donorum minimae 


?)) Jac. I, 17. ?) Ps. 77, 4, 

nostráe Societati nunc denuo co 
animo eorum memoriam reno 
in procellis animum ne despon 
suasum habentes Societatem n 
humanis conservari neque au 
gratiam omnipotentis Dej ac 


latorum, ut grato 
Vemus mediisque 
deamus illud per- 
ostram non mediis 
&eri posse sed per 
Domini Nostri J esu 


lis quoque diligen- 
nus, «ut divinae gratiae juxta 
summae prudentiae suae ordinem per haec coo- 
peremur » *) — et hanc voluntatem committendi 
nos plene perfecteque providentissimo Creatori 
ac Domino nostro S. P. Ignatius, ut notissimum 
est, omnis laboris nostri fundamentum esse vOo- 
luit. Quod videre est in splendido illo Consti- 
tutionum Prooemio et fusius evolutum initio 
ultimae partis, ubi media pertractat, quibus totum 
Societatis corpus conservari et augeri possit. 
Eandem veritatem Deus mundo universo, qui in 
sua sapientia et fortitudine, «in curribus et in 
equis suis » ?) confidebat, terribilibus verberibus 
1n 1nentem revocare velle videtur nostrisque simul 
mentibus et cordibus altius imprimere, ne spiritu 
mundano seducti humanis inventis nimium inni- 
tamur, 

Restat, ut divinae Providentiae nos invicem 
assiduis precibus commendemus. Equidem a die 


quo Dominus mihi Societatem nostram dilectissi- 
——— 


') Const. p. X, n. 1. 2) ib. n. & 3) Ps. 19, 8. 

mam gubernandam commisit praeter orationem 
assiduam et sacrificia, quibus gratiam conser- 
vationis et augmenti ipsius ex monito S. Patris 
nostri impetrare studeo,!) quovis vespere omnes 
Provincias earumque Missiones memoria repeto, 
omnes singularum socios atque animas per ipsos 
salvandas Amantissimo Cordi Jesu offero, et dum 
peculiari modo iis benedico, qui bellorum ca- 
lamitatibus magis afflictantur gravioribusque ani- 
marum et corporum periculis exponuntur, divinae 
Majestati supplico, ut tot tantasque aerumnas 
in bonum vertat et animas nostras igne tribu- 
lationis purificatas ad sublimiorent virtutis gra- 
dum evehere dignetur secundum suavissimam 
sapientiae suae dispositionem, quae luctuosis 
temporibus magnos sanctos excitare consuevit. 
Vos autem, Reverendi Patres ac Fratres in Christo 
Carissimi, Patres congregatos secuti, qui preci- 
bus, benignitate atque sollerti charitate me 
summopere juvarunt, ne desistere velitis auxilio 
esse mihi totique Curiae, praesertim PP. Assis- 
tentibus, quos & Societate accepi fideles ipsius 
administros meosque in laboribus adjutores. 
Praeter solitas enim rationes deprecandi Deum 
pro communi Patre et Curia Praepositi Gene- 
ralis haec nunc singularis ratio accedit, quod 
difficillimis vivimus temporibus, quae nisi omnia 
fallunt novo aevo pro humana societate et ec- 
clesia initium sunt factura. Jamvero in tali 
rerum discrimine religiosi ordines singulari modo 
a Deo vocari solent, ut Ejus consiliüs exse- 


?) Const. P. IX, c. 6, À. 

quendis adlaborent, nec Soci 
muneris partem defuturam eg 
igitur gravemini fusis ad Deu 


etali suam hujus 
Sé confidimus, Ne 


terlo uti pergat ad ma; 

Jorem suam lar 
quam plurimarum animarum he e : 
Atque hoc modo Congregatio XXVI, aus ici | 
BB. Virginis Mariae incepta, in Pim. SS. 
I e rm in pervigilio festi S. J oseph 
absoluta, tantis patronis faventib ! 
plene assecutá est. "— 


VESTRUM OMNIUM SERVUS IN CHRISTO 
WLODIMIRUS LEDÓCHOWSKI 


Praepositus Gen, Soc, Jesu. 


Eomae, in festo Apparitionis S. Michaelis 
die 8 Maii 1915. | 


—— 

APPENDIX 





Beatissime Pater! 

Ad pedes Sanctitatis Vestr 
peto, ut Sanctitas Vestra ag 
responsum datum a p. m. 
quaestione de reali inter es 


distinctione approbare benign 
sum vero fuit sequens: 


4e provolutus humiliter 
dubia omnia tollenda 
P. Generali Martin in 
sentiam et existentiam 
e dignetur. — Respon- 


Sententia realis distinctionis inter essentiam et 
existentiam, prouti sententia contraria, est in Socie- 
tate libera et unicuique licet eam Sequi et docere 
sub hac tamen duplici conditione: 1) Ne eam quasi 
fundamentum faciat totius philosophiae christianae 
atque necessariam asserat ad probandam existentiam 
Dei eiusque attributa, infinitudinem etc. et ad dog- 
mata rite explicanda et illustranda. 2) Ne ulla nota 
inuratur probatis et eximiis Societatis Doctoribus, 
quorum laus est in Ecclesia. 

Et Deus. 


ROMAE, die 9 Martii 1915. 
WI. Ledóchowski 
Praep. Gen. Soc. Jesu. 
Praedictum responsum R. P. Martin novimus exa- 
ratum fuisse iuxta mentem Leonis XIII fel. rec. ideo- 
que illud approbamus et nostrum omnino facimus. 
Ex aedibus Vaticanis die 9 Martii 1915. 


Benedictus PP. XV. 








